b'\n_START_ARTICLE_\nVDMFK\n_START_PARAGRAPH_\nZdru\xc5\xbeenje VDMFK, oziroma Vereinigung Mund-und Fussmalender K\xc3\xbcnstler in aller Welt, e. V, ima sede\xc5\xbe v Liechensteinu. Ustanovljeno je bilo leta 1947 na pobudo g. Stegmanna. Prvi ob\xc4\x8dni zbor je bil v mestu Vaduz. Iz malega zdru\xc5\xbeenja z 18 slikarji, ki ri\xc5\xa1ejo z usti ali nogami je VDMFK v svojem 50. letnem obstoju prerasel v organizacijo, ki danes zdru\xc5\xbeuje 726 slikarjev v 74. dr\xc5\xbeavah._NEWLINE_Mednarodno zdru\xc5\xbeenje VDMFK v 43 dr\xc5\xbeavah sodeljuje s patrnerskimi zalo\xc5\xbebami, ki v teh dr\xc5\xbeavah zastopajo interese zdru\xc5\xbeenja. V Sloveniji interese slikarjev, ki slikajo z usti ali nogami zastopa \xc2\xbbZalo\xc5\xbeba UNSU umetnikov ki slikajo z usti ali nogami d.o.o. VDMFK - je zdru\xc5\xbeenje, ki po svetu ponuja poleg vo\xc5\xa1\xc4\x8dilnic tudi druge artikle, ki so izklju\xc4\x8dno narejeni s poslikavami njihovih \xc4\x8dlanov. \xc4\x8clani tega zdru\xc5\xbeenja so lahko le invalidi, ki se izka\xc5\xbeejo s svojim prizadevanjem in jih povezuje v medsebojni odnos iskanje mejnega obmo\xc4\x8dja ustvarjanja, prijateljstvo in volja do ustvarjalnosti ter izklju\xc4\x8dno slikajo z usti ali nogami. Zdru\xc5\xbeenje nudi svojim \xc4\x8dlanom izbolj\xc5\xa1anje njihovega \xc5\xbeivljenjskega standarda s tem, da jim daje \xc5\xa1tipendijo, jih predstavlja v likovnih galerijah doma in po svetu in jim nudi dodatno likovno izobra\xc5\xbeevanje. Zdru\xc5\xbeenje je znotraj organizirano kot vzajemna pomo\xc4\x8d najte\xc5\xbeje prizadetih invalidov. Predsednik zdru\xc5\xbeenja je italijanski slikar, ki slika z usti, Eros Bonamini._NEWLINE_Iz Slovenije je polnopravni \xc4\x8dlan zdru\xc5\xbeenja: Vojko Ga\xc5\xa1perut. Pridru\xc5\xbeeni \xc4\x8dlan je v letu 2009 postal Benjamin \xc5\xbdnidar\xc5\xa1i\xc4\x8d. \xc5\xa0tipendisti pa so: Jo\xc5\xbee Vodu\xc5\xa1ek, Dragica Su\xc5\xa1anj, \xc5\xbdeljko Vertelj, Angela Medved, Silvo Mehle, Nevenka Gorjanc, Roman Gruntar, Erik Pibernik, Martina Pavlovi\xc4\x8d in Neja Zrim\xc5\xa1ek \xc5\xbdiger. Umrli slovenski slikarji z usti so: Stanka Glavan, Stojan Zafred in Jani Bevc.'